Lieky na bolesť pri HIT bez laktózy a sóje
Dobrý deň v pondelok mi budú v centre as.reprod. brať vzorku z maternice kvôli testu na unk bunky a zároveň mi urobia aj test by ready na implant.okno a lekárka mi odporučila dať si predtým tabl.od bolesti. Čo by ste mi odporučili, niečo bez sóje,pri HIT a lakt.intol.?Beriem lenzetto,amelgen.Ďakujem
Dobrý deň,
ďakujeme za Vašu otázku.
Pre osoby trpiace histamínovou intoleranciou (HIT) a laktózovou intoleranciou je dôležité vyberať lieky bez zložiek, ktoré by mohli zhoršiť zdravotný stav. Za najbezpečnejší liek sa považuje
Paracetamol
, ktorý je vhodný pre väčšinu ľudí s HIT a je bez laktózy aj sóje.
Pri jeho nedostatočnom účinku je bez laktózy aj sóje taktiež liek
Ibuprofen
, po jeho užití však môže dôjsť ku zvýšeniu hladiny histamínu v tele. Odpoveď na liečbu je u pacientov s HIT vždy vysoko individuálna, preto je potrebné si odsledovať predovšetkým osobitnú odpoveď organizmu.
Ak účinok uvedených voľnopredajných liekov neprinesie požadovaný účinok, ohľadom ďalšieho postupu je potrebné sa obrátiť na lekára.
Prajem pevné zdravie.
S pozdravom
PharmDr. Veronika Kiabová